CELEX: 62015TN0548
Language: sk
Date: 2015-09-22 00:00:00
Title: Vec T-548/15: Žaloba podaná 22. septembra 2015 – Guiral Broto/ÚHVT – Gastro & Soul (Café del Sol)

30.11.2015   
            
            
               SK
            
            
               Úradný vestník Európskej únie
            
            
               C 398/58
            
         Žaloba podaná 22. septembra 2015 – Guiral Broto/ÚHVT – Gastro & Soul (Café del Sol)
   (Vec T-548/15)
   (2015/C 398/73)
   Jazyk, v ktorom bola podaná žaloba: španielčina
   
      Účastníci konania
   
   
      Žalobca: Ramón Guiral Broto (Marbella, Španielsko) (v zastúpení: J. de Castro Hermida, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Gastro & Soul GmbH (Hildesheim, Nemecko)
   
      Údaje týkajúce sa konania pred ÚHVT
   
   
      Prihlasovateľ: ďalší účastník konania pred odvolacím senátom.
   
      Dotknutá sporná ochranná známka: slovná ochranná známka Spoločenstva „Café del Sol“ – prihláška č. 6 1 05  985.
   
      Konanie pred ÚHVT: námietkové konanie.
   
      Napadnuté rozhodnutie: rozhodnutie piateho odvolacieho senátu ÚHVT zo 16/07/2015 vo veci R 2755/2014-5.
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie a vyhlásil za prípustnú námietku založenú na španielskej ochrannej známke č. 2348110 v triede 42 medzinárodnej nomenklatúry, ktorá má prednosť a ktorej majiteľom je Ramón Guiral Broto,
            
         
               —
            
            
               po vyhlásení uvedenej námietky za prípustnú potvrdil rozhodnutie námietkového oddelenia v tom zmysle, že zamietne prihlášku ochrannej známky Spoločenstva CAFÉ DEL SOL č. 006104608 pre „služby zabezpečujúce stravovanie a nápoje, dočasné bývanie“ v triede 43 medzinárodnej nomenklatúry, podanú nemeckou obchodnou spoločnosťou Gastro & Soul GmbH, alebo pokiaľ na to Všeobecný súd nemá právomoc, vrátil vec odvolaciemu senátu Úradu pre harmonizáciu vnútorného trhu a požiadal ho, aby považoval námietku za prípustnú,
            
         
               —
            
            
               pripustil ako dôkazy okrem dôkazov predložených v rámci správneho konania aj dokumenty priložené k tejto žalobe pod číslom 1 až 4, ktoré sú uvedené v zozname príloh pripojenom k žalobe.
            
         
      Uvádzané žalobné dôvody
   
   
               —
            
            
               odvolací senát rozhodol v napadnutom rozhodnutí ultra petita, keďže žalobca neuviedol neprípustnosť námietky medzi odvolacími dôvodmi,
            
         
               —
            
            
               porušenie článku 8 ods. 1 písm. b) nariadenia č. 207/2009.